אורן טל ישמש כראש אגף רדיו ברשות השנייה - וואלה! ברנז'ה
פורסם: יום שני, 22 באוגוסט 2016, 15:00
אורן טל נבחר לשמש כראש אגף רדיו ברשות השנייה לטלוויזיה ורדיו. עד כה טל עבד בלשכת הפרסום הממשלתית, אליה הצטרף ב-2008 כפרסומאי ועבד עם המשרד להגנת הסביבה, רשות המים, משרד המשפטים וגם עם הרשות השנייה. בהמשך שימש כמנהל תכנון ורכש מדיה - ובתפקידו האחרון כמנהל הפרסומים של משרד התיירות.
טל בעל תואר ראשון בהצטיינות בתקשורת, בשילוב עם החטיבה לניהול עסקי-תעשייתי והתמחות בשיווק, פרסום, דוברות ויחסי ציבור מהמכללה האקדמית עמק יזרעאל ובעל תואר שני בתקשורת עם התמחות בלימודי מדיה מאוניברסיטת חיפה.
ניר שוויקי, מנכ"ל הרשות השנייה, מסר: "אנחנו שמחים לצרף אלינו את אורן טל שנבחר לשמש כראש אגף הרדיו ברשות השנייה, בתקופה חשובה וקריטית לעיצוב הרדיו האזורי והסדרת התחום. הניסיון העשיר שלו, דווקא כמי שעסק גם בנושאים של רכש מדיה ועבודה ישירה מול גופי השידור, הוא יתרון גדול ואין לי ספק כי בשיתוף פעולה עם הנהלת הרשות ומועצת הרשות הוא יזכה להצלחה בתפקידו".